b'\n_START_ARTICLE_\nBrittany in Abigail Hensel\n_START_SECTION_\n\xc5\xbdivljenjepis\n_START_PARAGRAPH_\nAbby in Britty sta se 7. marca 1990 rodili materi medicinski sestri Patty in o\xc4\x8detu Mikeu Henselu, po poklicu tesarju. Imata mlaj\xc5\xa1ega brata Dakoto (ki ga kli\xc4\x8dejo Koty) in sestro Morgan. Brittanyjina glava je bo\xc4\x8dno nagnjena navzven za kakih 15 stopinj, medtem ko je Abbyjina nagnjena za 5 stopinj. Zaradi tega Brittney izgleda nekoliko bolj nagnjena. Pri dvanajstih letih sta opravili operacijo, ki je raz\xc5\xa1irila prsno votlino, kar naj bi prepre\xc4\x8dilo te\xc5\xbeave z dihanjem._NEWLINE_Vsaka od dvoj\xc4\x8dic lahko upravlja polovico njunega zdru\xc5\xbeenega telesa. Obe znata pisati (vsaka lahko opravlja z eno roko) in s skupnimi mo\xc4\x8dmi lahko pri tipkanju na tipkovnico dose\xc5\xbeeta normalno hitrost.\n_START_SECTION_\nNastopi\n_START_PARAGRAPH_\nAprila 2006 sta se Abby in Britty pojavili v dokumentarnem filmu o zdravju, \xc5\xa1e prej, 8. in 12. aprila 1996 pa v Oprah showu. Leta 2006 sta se odpravili na po\xc4\x8ditnice v Teksas k dru\xc5\xbeini, katere ena od zara\xc5\xa1\xc4\x8denih dvoj\xc4\x8dic je umrla nekaj ur po porodu.\n_START_SECTION_\nOdraslost\n_START_PARAGRAPH_\nPri osemnajstih letih sta Abigail in Brittany s skupnimi mo\xc4\x8dmi uspe\xc5\xa1no opravili vozni\xc5\xa1ki izpit._NEWLINE_Leta 2008 sta diplomirali na visoki \xc5\xa1oli, zdaj pa obiskujeta kolid\xc5\xbe Bethel University v St. Paulu, Minnesota, ZDA._NEWLINE_Po pogovoru je jasno, da sta lo\xc4\x8deni osebi z razli\xc4\x8dnimi konji\xc4\x8dki in nadarjenostmi. Abigail je dobra pri matematiki, medtem ko gre Brittany pisanje bolje od rok. Po navadi jesta lo\xc4\x8dene obroke, vendar si v\xc4\x8dasih delita hrano (npr. obe zagrizeta v isti hamburger).\n_START_SECTION_\nDistribucija organov\n_START_PARAGRAPH_\nVe\xc4\x8dina Abbyjinih in Brittinih skupnih organov se nahaja od popka navzdol. Njuna distribucija organov pa je taka:_NEWLINE_2 glavi_NEWLINE_2 popolnoma lo\xc4\x8deni hrbtenja\xc4\x8di_NEWLINE_2 hrbtenici, ki jih povezujejo rebra, trtici sta zra\xc5\xa1\xc4\x8deni._NEWLINE_2 roki (prvotno 3, vendar so tretjo roko odstranili)_NEWLINE_2 prsna ko\xc5\xa1a_NEWLINE_4 plju\xc4\x8dna krila (srednji sta nekoliko zra\xc5\xa1\xc4\x8deni); tri plju\xc4\x8dne votline_NEWLINE_2 srci s skupnim krvnim obtokom (prehrana, dihanje in zdravila vplivajo na obe)_NEWLINE_2 \xc5\xbeelodca_NEWLINE_1 jetra, pove\xc4\x8dana, podolgovat desni re\xc5\xbeenj_NEWLINE_tenko \xc4\x8drevo v obliki \xc4\x8drke Y_NEWLINE_1 veliko \xc4\x8drevo z enim kolonom_NEWLINE_2 levi ledvici, 1 desna ledvica_NEWLINE_1 mehur_NEWLINE_1 nekoliko raz\xc5\xa1irjena medenica_NEWLINE_2 nogi'